Durbie-leerders se kuns pryk in museum | Netwerk24
Durbie-leerders se kuns pryk in museum
31 Julie 2019 06:01
Danielle Loubser (gr. 6)
Teen die mure van Kaapstad se nuwe Zeitz MOOCA-kunsmuseum is waar die kunswerke van twee leerders van die Laerskool Durbanville later vanjaar gaan pryk.
Connor Stander (gr. 4) en Danielle Loubser (gr. 6) is onder ’n klein groepie leerders wie se kunswerke later vanjaar in dié spogmuseum uitgestal gaan word.
Die groep leerders se werke is gekeur as deel van die Metro-Noord-onderwysdistrik se “Evening with the Arts”-kunsuitstalling.
Die Metro-Noord-onderwysdistrik bied jaarliks ’n kunsuitstalling aan ter viering van die belangrike rol wat kuns in skole speel.
Die kunswerke is vooraf by die Tygerberg-kunssentrum in Bellville beoordeel, waarna die uitblinkers se prestasie met die “Evening with the Arts”-galageleentheid op 19 Julie gevier is. Elke leerder wat deurgedring het na die Zeitz MOOCA-uitstalling is na vore geroep is om ’n trofee, ’n sertifikaat en ’n geskenkpak te ontvang.